text: খুশির খবর হ্যারি ও মেগানের কোল জুড়ে আসছে যমজ সন্তান
  প্রকাশঃ ২৬-০৬-২০১৮, ১২:৪৭ অপরাহ্ণ | সম্পাদনাঃ ২৬-০৬-২০১৮, ১২:৪৭ অপরাহ্ণ
  সম্প্রতি ব্রিটিশ ম্যাগাজিন দ্যা ন্যাশন ইনকুইরির রিপোর্টস সূত্রে জানা যায় ব্রিটিশ রাজপরিবারে খুশির খবর আসছে। তাও আবার ছোট-খাট খুশির খবর নয়, একেবারে তুলকালাম কাণ্ড! প্রিন্স হ্যারি ও মেগান মার্কেলের কোল আলো করে আসছে যমজ সন্তান! তবে এর কতটুক সত্যতা রয়েছে তা নিয়ে অনেকেই সন্দিহান।
  ব্রিটিশ ওই ম্যাগাজিন আরো দাবি করেন, এখন থেকেই ভাবি কেট আপাতত মেগানকে মাতৃত্বের পরামর্শ দিতে ব্যস্ত। কেট মেগানকে জানিয়েছে ব্রিটিশ রাজপরিবারের নিয়ম অনুসারে কোনও রয়্যাল অনুষ্ঠানে বেবি বাম্প প্রকাশ্যে আনার নিয়ম নেই, এমনকি মাতৃত্বকালীন শরীরচর্চার সময়ও বেবি বাম্প ঢেকে রাখাই নিয়ম। জানা গেছে, মেগানের কোল জুড়ে যমজ পুত্র ও কন্যা মিলিয়ে আসছে যমজ সন্তান।
  এদিকে, গত মাসে ইংল্যান্ডের উইন্ডসর ক্যাসেলে বিশাল করে সম্পন্ন হয়েছিল প্রিন্স হ্যারি ও মেগান মার্কেলের বিয়ের অনুষ্ঠান । সেন্ট জর্জেস চ্যাপেল গির্জায় ব্রিটেনের রানী এলিজাবেথ এবং ৬০০ নিমন্ত্রিত অতিথি উপস্থিতিতে তারা বিয়ের শপথ-বাক্য পাঠ করেন এবং আংটি বদল করেন।